Rikunarita-ORG/Wikinium huggingface dataset:
# พิธีสารนักมวย

พิธีสารนักมวย| พิธีสารสุดท้ายว่าด้วยการระงับความวุ่นวายระหว่างออสเตรีย-ฮังการี เบลเยียม ฝรั่งเศส เยอรมนี บริเตนใหญ่ อิตาลี ญี่ปุ่น เนเธอร์แลนด์ รัสเซีย สเปน สหรัฐ กับจีน ค.ศ. 1900 |
| --- |
|  |
| ประเภท | พิธีสาร |
| วันลงนาม | 7 กันยายน 1901 |
| ที่ลงนาม | กรุงปักกิ่ง |
| ผู้ลงนาม | •  ราชวงศ์ชิง

---

• พันธมิตรแปดชาติ
•  ออสเตรีย-ฮังการี
•  ฝรั่งเศส
•  เยอรมนี
•  อิตาลี
•  ญี่ปุ่น
•  รัสเซีย
•  สหราชอาณาจักร
•  สหรัฐ
•  เบลเยียม
•  สเปน
•  เนเธอร์แลนด์ |

**พิธีสารนักมวย** (อังกฤษ: *Boxer Protocol*) หรือชื่ออย่างเป็นทางการในโลกตะวันตกว่า **พิธีสารสุดท้ายว่าด้วยการระงับความวุ่นวายระหว่างออสเตรีย-ฮังการี เบลเยียม ฝรั่งเศส เยอรมนี บริเตนใหญ่ อิตาลี ญี่ปุ่น เนเธอร์แลนด์ รัสเซีย สเปน สหรัฐ กับจีน ค.ศ. 1900** (Austria-Hungary, Belgium, France, Germany, Great Britain, Italy, Japan, Netherland, Russia, Spain, United States and China—Final Protocol for the Settlement of the Disturbances of 1900) และชื่ออย่างเป็นทางการในประเทศจีนว่า **พิธีสารซินโฉ่ว** (จีน: 辛丑条约; พินอิน: *xīn chǒu tiáo yuē*) เป็นพิธีสารซึ่งลงลายมือชื่อกัน ณ วันที่ 7 กันยายน ค.ศ. 1901 ระหว่างจักรวรรดิชิง ในสมัยพระพันปีฉือสี่ ฝ่ายหนึ่ง กับพันธมิตรแปดชาติ (ออสเตรีย-ฮังการี ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐ) เบลเยียม สเปน และเนเธอร์แลนด์ อีกฝ่ายหนึ่ง ภายหลังกองทัพฝ่ายพันธมิตรแปดชาติปราบกบฏนักมวยในประเทศจีนได้สำเร็จ ประเทศจีนถือว่า พิธีสารนี้เป็นหนึ่งในบรรดาสนธิสัญญาเอารัดเอาเปรียบ (unequal treaties)

พระพันปีฉือสี่มีพระราชเสาวนีย์ตั้งเจ้าชายชิง ซึ่งเป็นอัครมหาเสนาบดี (Prime Minister) และหลี่ หงจาง ซึ่งเป็นราชครู (Grand Tutor) ให้เป็นผู้มีอำนาจเต็มในการลงลายมือชื่อในพิธีสารนี้สำหรับจักรวรรดิชิง ส่วนฝ่ายพันธมิตรแปดชาติและพวกนั้นมี Bernardo de Cólogan y Cólogan และ Alfons Mumm von Schwarzenstein ลงลายมือชื่อในนามของสเปน เออร์เนสต์ แซโทว (Ernest Satow) ในนามของบริเตนใหญ่ และ โคะมุระ จุตะโร (Komura Jutarō) ในนามของญี่ปุ่น ตามลำดับ

## อ้างอิง
# ฤดูหนาว

**ฤดูหนาว** หรือ **เหมันตฤดู** เป็นฤดูที่มีอากาศหนาวที่สุดและมืดที่สุดของปี ฤดูหนาวในเขตอบอุ่นและเขตหนาวของซีกโลกเหนือ ฤดูหนาวเกิดขึ้นหลังฤดูใบไม้ร่วงและก่อนฤดูใบไม้ผลิ ฤดูหนาวเกิดจาก แกนโลกเอียงทำให้เกิดฤดูกาลต่าง ๆ ฤดูหนาวเกิดขึ้นเมื่อซีกโลกหันออกจากดวงอาทิตย์ ในแต่ละวัฒนธรรมกำหนดวันแรกฤดูหนาวที่แตกต่างกันออกไป และบางวัฒนธรรมก็ใช้คำนิยามตามสภาพอากาศ

ฤดูหนาวโดยทั่วไปจะมีระยะเวลาตั้งแต่ 22 ธันวาคม ถึง 22 มีนาคม ของทุกปี เริ่มตั้งแต่กลางเดือนตุลาคมไปจนถึงกลางเดือนกุมภาพันธ์ ในระยะนี้ลมมรสุมตะวันออกเฉียงเหนือได้พัดปกคลุมประเทศไทย ทำให้อุณหภูมิลดลงทั่วไป อากาศจะหนาวเย็น ยกเว้นภาคใต้ของประเทศไทยอุณหภูมิจะลดลงได้บ้างเป็นครั้งคราวและจะมีฝนตกตามชายฝั่งทะเลตะวันออก ตั้งแต่สุราษฎร์ธานีลงไปจนถึงนราธิวาส

## อ้างอิง
# เอเชียนเกมส์ 1954

กีฬาเอเชียนเกมส์ครั้งที่ 2|  |
| เมืองเจ้าภาพ | มะนิลา |
| ประเทศ |  ฟิลิปปินส์ |
| คำขวัญ | *Ever Onward* |
| ประเทศเข้าร่วม | 18 ประเทศ |
| นักกีฬาเข้าร่วม | 970 คน |
| กีฬา | 8 ชนิดกีฬา |
| ชนิด | 77 ประเภท |
| พิธีเปิด | 18 สิงหาคม 2497 (2497-08-18) |
| พิธีปิด | 2 กันยายน 2497 (2497-09-02) |
| ประธานพิธีเปิด | รามอน แมกไซไซ ประธานาธิบดีฟิลิปปินส์ |
| นักกีฬาปฏิญาณ | Martin Gison |
| ผู้ตัดสินปฏิญาณ | Antonio Delas Alas |
| ผู้จุดคบเพลิง | Enriquito Beech |
| สนามกีฬาหลัก | ศูนย์กีฬาไรซัลอนุสรณ์ |
| ← นิวเดลี 1951โตเกียว 1958 → |

**เอเชียนเกมส์ 1954** เป็นการแข่งขันเอเชียนเกมส์ครั้งที่ 2 จัดขึ้นที่ กรุงมะนิลา ประเทศฟิลิปปินส์ ระหว่างวันที่ 1 พฤษภาคม ถึง 9 พฤษภาคม พ.ศ. 2497 มีประเทศเข้าร่วมการแข่งขันทั้งหมด 19 ประเทศ และมีกีฬาแข่งขันทั้งหมด 8 ชนิดกีฬา มีนักกีฬาเข้าแข่งขันทั้งหมด 970 คน เป็นชาย 872 คน เป็นหญิง 98 คน

## สนามแข่งขัน

* ศูนย์กีฬาไรซัลอนุสรณ์ (สนามกีฬาหลัก)

## การแข่งขัน

### ชนิดกีฬา

| กีฬาที่แข่งขันในเอเชียนเกมส์ 1954 |
| --- |
| * กรีฑา (30) ()
* บาสเกตบอล (1) ()
* มวยสากล (7) ()
* กระโดดน้ำ (4) ()
* ฟุตบอล (1) ()
* ยิงปืน (6) ()
* ว่ายน้ำ (13) ()
* โปโลน้ำ (1) ()
* ยกน้ำหนัก (7) ()
* มวยปล้ำ (7) ()
 |

## ประเทศที่เข้าร่วมการแข่งขัน

คณะกรรมการที่เข้าแข่งขัน

| คณะกรรมการโอลิมปิกแห่งชาติที่เข้าแข่งขัน |
| --- |
| * อัฟกานิสถาน (17)
* พม่า (34)
* กัมพูชา (12)
* ซีลอน (6)
* ฮ่องกง (47)
* อินเดีย (69)
* อินโดนีเซีย (85)
* อิสราเอล (4)
* ญี่ปุ่น (160)
* มาลายา (9)
* บอร์เนียวเหนือ (3)
* ปากีสถาน (46)
* ฟิลิปปินส์ (166)
* ไต้หวัน (140)
* สิงคโปร์ (54)
* เกาหลีใต้ (52)
* ไทย (19)
* เวียดนาม (165)
 |

| คณะกรรมการโอลิมปิกแห่งชาติที่ไม่เข้าแข่งขัน |
| --- |
|
แค่ประเทศเดียวที่ส่งเพียงเจ้าหน้าที่เข้าร่วมเท่านั้น
* อิหร่าน
 |

## สรุปเหรียญการแข่งขัน

ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

  \*  เจ้าภาพ ( ฟิลิปปินส์)

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น (JPN) | 38 | 36 | 24 | 98 |
| 2 |  ฟิลิปปินส์ (PHI)\* | 14 | 14 | 17 | 45 |
| 3 |  เกาหลีใต้ (KOR) | 8 | 6 | 5 | 19 |
| 4 |  ปากีสถาน (PAK) | 5 | 6 | 2 | 13 |
| 5 |  อินเดีย (IND) | 5 | 4 | 8 | 17 |
| 6 |  ไต้หวัน (ROC) | 2 | 4 | 7 | 13 |
| 7 |  อิสราเอล (ISR) | 2 | 1 | 1 | 4 |
| 8 |  พม่า (BIR) | 2 | 0 | 2 | 4 |
| 9 |  สิงคโปร์ (SGP) | 1 | 4 | 4 | 9 |
| 10 |  ซีลอน (CEY) | 0 | 1 | 1 | 2 |
| 11 |  อัฟกานิสถาน (AFG) | 0 | 1 | 0 | 1 |
| 12 |  อินโดนีเซีย (INA) | 0 | 0 | 3 | 3 |
| 13 |  ฮ่องกง (HKG) | 0 | 0 | 1 | 1 |
| รวม (13 ประเทศ) | 77 | 77 | 75 | 229 |

ประเทศที่ไม่ได้รับเหรียญรางวัล :  กัมพูชา  ไทย  เนปาล  มาลายา  เวียดนาม  อัฟกานิสถาน

## อ้างอิง

* Manila 1954 เก็บถาวร 2011-05-22 ที่ เวย์แบ็กแมชชีน
* Over all Medal Standings - Manila 1954 เก็บถาวร 2012-03-08 ที่ เวย์แบ็กแมชชีน
# ทอล์กโชว์

Tatá Werneck สัมภาษณ์ Pabllo Vittar ในรายการ *Lady Night* ใน ค.ศ. 2017
**ทอล์กโชว์** (อังกฤษ: *talk show*) หรือ **แชตโชว์** (*chat show*) เป็นรายการโทรทัศน์หรือทางวิทยุที่มีรูปแบบการสนทนาในหัวข้อที่หลากหลาย โดยมีพิธีกรเป็นผู้ดำเนินรายการและซักถาม โทนของโชว์ถูกออกแบบตามบุคลิกภาพของพิธีกร ซึ่งถือเป็น "เครื่องหมายการค้า" ของโชว์ด้วย โดยส่วนใหญ่ทอล์กโชว์จะมีแขกรับเชิญซึ่งเป็นกลุ่มคนที่มีความรู้หรือมีประสบการณ์ในประเด็นต่าง ๆ ที่สนทนา โดยบางรายการมีการรับสายโทรศัพท์จากทางบ้าน

รายการรูปแบบทอล์กโชว์ได้มีการออกอากาศมานานแล้ว โดยทอล์กโชว์ช่วงค่ำที่เก่าแก่ที่สุดรายการหนึ่งคือ *RTÉ's The Late Late Show* ในไอร์แลนด์ ทอล์กโชว์ช่วงค่ำในสหรัฐอเมริกา เช่น *The Tonight Show*, *Late Show with David Letterman* ที่ได้ออกอากาศมาแล้วหลายปี รูปแบบเป็นการเชิญคนดังมาสนทนา

ในสหรัฐอเมริกา ทอล์กโชว์ที่มีชื่อเสียงเช่น *The Oprah Winfrey* โดย โอปราห์ วินฟรีย์, *The Jerry Springer Show* โดย เจอร์รี สปริงเกอร์ เป็นต้น

สำหรับในประเทศไทย ทอล์กโชว์รายการแรก คือ *คืนนี้... ที่ช่อง 9* ออกอากาศทางช่อง 9 ในปี พ.ศ. 2528 และรายการที่ออกอากาศยาวนานที่สุดคือ *เจาะใจ* ทางช่อง 5 ตั้งแต่ปี พ.ศ. 2534 เช่นเดียวกัน และยังคงออกอากาศอย่างต่อเนื่องมาถึงปัจจุบันด้วย จนนับเป็นรายการโทรทัศน์ที่ออกอากาศยาวนานที่สุดในประเทศไทย

## อ้างอิง
# ตลาดหลักทรัพย์เซี่ยงไฮ้

ตลาดหลักทรัพย์เซี่ยงไฮ้|  |
| ภาพถ่ายหน้าตึกตลาดหลักทรัพย์เซี่ยงไฮ้ |
| ประเภท | ตลาดหลักทรัพย์ |
| ที่ตั้ง | เซี่ยงไฮ้,  จีน |
| ก่อตั้งเมื่อ | 26 พฤศจิกายน 1990 (1990-11-26) |
| สกุลเงิน | ยฺหวียน |
| จำนวนการจดทะเบียน | 1041 (พฤษภาคม 2558) |
| มูลค่าตามราคาตลาด | 5.01 ล้านล้าน ดอลลาร์สหรัฐ (พฤษภาคม 2562) |
| ปริมาณการซื้อขายหุ้น | 5 พันล้าน ดอลลาร์สหรัฐ (ธันวาคม 2552) |

**ตลาดหลักทรัพย์เซี่ยงไฮ้** (อังกฤษ: *Shanghai Stock Exchange*, SSE) ตลาดหลักทรัพย์ที่ตั้งอยู่ใน นครเซี่ยงไฮ้ ประเทศจีน เป็น 1 ใน 2 ตลาดหลักทรัพย์ที่เปิดทำการเป็นอิสระใน สาธารณรัฐประชาชนจีน อีกแห่งหนึ่งคือ ตลาดหลักทรัพย์เชินเจิ้น ตลาดหลักทรัพย์เซี่ยงไฮ้เป็น ตลาดหลักทรัพย์ที่มีขนาดใหญ่ที่สุดในโลกเป็นลำดับที่ 4 โดย มูลค่าตามราคาตลาด ประมาณ 4 ล้านล้านดอลลาร์สหรัฐ ข้อมูลเมื่อ พฤศจิกายน 2561

## อ้างอิง
# ยานเดกซ์

โลโก้ยานเดกซ์
**ยานเดกซ์** (รัสเซีย: Я́ндекс - Yandex) เป็นเสิร์ชเอนจินจากรัสเซีย เริ่มก่อตั้งเมื่อปี พ.ศ. 2540 โดยในปัจจุบันเป็นเสิร์ชเอนจินที่ได้รับการนิยมมากที่สุดในรัสเซีย มีสัดส่วนการตลาด 44% มากกว่าเสิร์ชเอนจินกูเกิลที่มีสัดส่วน 34%

ชื่อยานเดกซ์ที่สะกดด้วยอักษรซีริลลิกนั้น ตัว Я อ่านว่า ยะ/ยา ซึ่งมีความหมายถึงสรรพนามบุคคลที่หนึ่งตรงกับ I ในภาษาอังกฤษ โดยคำว่า ยานเดกซ์ นั้น ล้อกับคำว่า Index ในภาษาอังกฤษที่หมายถึง ดัชนี

## อ้างอิง

## แหล่งข้อมูลอื่น

* เว็บไซต์ยานเดกซ์อย่างเป็นทางการ
* ที่ไหนน่าลงทุน บิซิเนวีกประเทศไทย
# สิงเทล

สิงคโปร์เทเลคอมมูนิเคชันส์|  |
| คอมเซนเตอร์ สำนักงานใหญ่ของสิงเทล |
| ชื่อเดิม | Singapore Telecommunications Equipment |
| ประเภท | มหาชน |
| การซื้อขาย | SGX: Z74 |
| ISIN | US82929R3049 |
| อุตสาหกรรม | * อุตสาหกรรมโทรคมนาคม
* เทคโนโลยี
* สื่อมวลชน
* การบันเทิง
 |
| ก่อตั้ง | 1879 (1879) (as Private Telephone Exchange) 1 เมษายน 1992 (1992-04-01) (as Singapore Telecom) |
| ผู้ก่อตั้ง | Koh Boon Hwee  |
| สำนักงานใหญ่ | 31 Exeter Rd, Singapore 239732 |
| พื้นที่ให้บริการ | ทั่วโลก |
| บุคลากรหลัก | Chua Sock Koong (Group CEO) Yuen Kuan Moon (Group CEO-designate) |
| ผลิตภัณฑ์ | โทรศัพท์บ้าน และ โทรศัพท์เคลื่อนที่, การเข้าถึงอินเทอร์เน็ต และ บริการอินเทอร์เน็ตผ่านโทรศัพท์บ้าน, โทรทัศน์ระบบดิจิทัล, เครือข่ายโทรคมนาคม และ บริการเครือข่ายโทรคมนาคม |
| รายได้ |  12.322 ล้านล้านเหรียญสหรัฐ (2017) |
| รายได้จากการดำเนินงาน |  3.685 ล้านล้านเหรียญสหรัฐ (2017) |
| รายได้สุทธิ |  2.841 ล้านล้านเหรียญสหรัฐ (2017) |
| เจ้าของ | เทมาเส็กโฮลดิงส์ |
| พนักงาน | >25,000 |
| บริษัทในเครือ | * แอดวานซ์ อินโฟร์ เซอร์วิส
* Bharti Airtel
* Globe Telecom
* Optus
* NCS Pte Ltd
* Trustwave Holdings
* Telkomsel
 |
| เว็บไซต์ |  |

**สิงเทล** (อังกฤษ: *Singtel*) หรือ **สิงคโปร์เทเลคอมมูนิเคชันส์** (อังกฤษ: *Singapore Telecommunications*) เป็นบริษัทด้านโทรคมนาคมของสิงคโปร์ มีฐานลูกค้ากว่า 400 ล้านรายภายใต้บริษัทในเครือสิงเทลที่ดำเนินงานอยู่ใน 25 ประเทศ นี่เองทำให้สิงเทลเป็นผู้ใช้บริการเครือข่ายมือถือที่ใหญ่ที่สุดในสิงคโปร์ และเป็นบริษัทโทรคมนาคมที่ใหญ่ที่สุดในภูมิภาคเอเชียตะวันออกเฉียงใต้

สิงเทลยังเป็นบริษัทจดทะเบียนที่มีมูลค่าสูงที่สุดในตลาดหลักทรัพย์สิงคโปร์ โดยมีผู้ถือหุ้นใหญ่คือกลุ่มเทมาเส็กโฮลดิงส์ ซึ่งเป็นหน่วยด้านการลงทุนของรัฐบาลสิงคโปร์ โดยในสิงคโปร์นั้น สิงเทลครองส่วนแบ่งในตลาดโทรคมนาคมคู่สาย 82%, ตลาดมือถือ 47% และบรอดแบรนด์อินเทอร์เน็ต 43%

## บริษัทผู้ให้บริการมือถือในเครือ

| บริษัท | ประเทศ | ลงทุน | สัดส่วนหุ้น | ณ วันที่ 31 มีนาคม 2019 | ณ วันที่ 30 มิถุนายน 2018 | ณ วันที่ 31 มีนาคม 2017 | ณ วันที่ 31 มีนาคม 2016 |
| --- | --- | --- | --- | --- | --- | --- | --- |
| แอดวานซ์ อินโฟร์ เซอร์วิส | ไทย | 23% | อันดับ 1 | 45% | 45% | 45% | 47% |
| Bharti Airtel | อินเดีย | 40% | อันดับ 3 | 28% | 31% | 23% | 24% |
| Globe Telecom | ฟิลิปปินส์ | 47% | อันดับ 1 | 57% | 52% | 48% | 46% |
| Optus | ออสเตรเลีย | 100% | อันดับ 2 | (ไม่มีข้อมูล) | 28% | 27% | 30% |
| Telkomsel | อินโดนีเซีย | 35% | อันดับ 1 | 51% | 50% | 48% | 30% |

## อ้างอิง

## แหล่งข้อมูลอื่น

* Official website เก็บถาวร 2014-10-12 ที่ เวย์แบ็กแมชชีน
* Singtel Global Offices เก็บถาวร 2014-10-12 ที่ เวย์แบ็กแมชชีน
* Singtel 4G site เก็บถาวร 2013-07-30 ที่ เวย์แบ็กแมชชีน
# มัลแวร์ไบต์ (ซอฟต์แวร์)

มัลแวร์ไบต์|  |
| นักพัฒนา | มัลแวร์ไบต์อิงค์ |
| วันที่เปิดตัว | มกราคม 2006 (2006-01) (ในฐานะมัลแวร์ไบต์ แอนติ-มัลแวร์) |
|  |
| รุ่นเสถียร |

|  |  |
| --- | --- |
| วินโดวส์ | 3.8.3 / 27 มิถุนายน 2019 (2019-06-27) |
| แมคโอเอส | 3.8 / 30 เมษายน 2019 (2019-04-30) |
| แอนดรอยด์ | 3.7 / 3 พฤษภาคม 2019 (2019-05-03) |

 |
|  |
| ระบบปฏิบัติการ | วินโดวส์เอกซ์พี และหลังจากนั้น, โอเอสเท็น 10.9 และหลังจากนั้น รวมถึงแอนดรอยด์เจลลีบีน และหลังจากนั้น, ไอโอเอส 11 และหลังจากนั้น |
| แพลตฟอร์ม | ไอเอ-32, เอกซ์86-64, อาร์ม |
| ขนาด | วินโดวส์: 68.61 เมกะไบต์ แอนดรอยด์: 31.13 เมกะไบต์ |
| ภาษา | 30 ภาษา |
| ขยายรายชื่อภาษาบัลแกเรีย, กาตาลา, จีนตัวเต็ม, เช็ก, เดนมาร์ก, ดัตช์, อังกฤษ, เอสโตเนีย, ฟินแลนด์, ฝรั่งเศส, เยอรมัน, กรีก, ฮีบรู, ฮังการี, อินโดนีเซีย, อิตาลี, ญี่ปุ่น, เกาหลี, นอร์เวย์, โปแลนด์, โปรตุเกสแบบบราซิล, โปรตุเกส, โรมาเนีย, รัสเซีย, สโลวัก, สโลวีเนีย, สเปน, สวีเดน, ตุรกี และเวียดนาม |
| ประเภท | แอนติ-มัลแวร์ |
| สัญญาอนุญาต | ฟรีเมียม |
| เว็บไซต์ | www.malwarebytes.com |

**มัลแวร์ไบต์** (อังกฤษ: *Malwarebytes*) หรือชื่อเดิม **มัลแวร์ไบต์ แอนติ-มัลแวร์** (อังกฤษ: *Malwarebytes Anti-Malware*; อักษรย่อ: MBAM) เป็นซอฟต์แวร์แอนติมัลแวร์สำหรับไมโครซอฟท์ วินโดวส์, แมคโอเอส, แอนดรอยด์ และไอโอเอส ที่ค้นหาและกำจัดมัลแวร์ ซอฟต์แวร์นี้ผลิตโดยมัลแวร์ไบต์คอร์ปอเรชัน ซึ่งเปิดตัวครั้งแรกในเดือนมกราคม ค.ศ. 2006 โดยมีให้ในเแบบฟรี ซึ่งจะสแกนหาและกำจัดมัลแวร์เมื่อเริ่มต้นด้วยมือ และแบบที่ต้องจ่าย ซึ่งให้การสแกนตามกำหนดเวลาเพิ่มเติม, การป้องกันแบบเรียลไทม์ และตัวสแกนหน่วยความจำแบบแฟลช

## ภาพรวม

มัลแวร์ไบต์ (เดิมชื่อมัลแวร์ไบต์ แอนติ-มัลแวร์) เป็นตัวสแกนที่สแกนและลบซอฟต์แวร์ที่เป็นอันตราย รวมถึงซอฟต์แวร์ป้องกันไวรัสปลอม, แอดแวร์ และสปายแวร์ ทั้งนี้ มัลแวร์ไบต์สแกนในโหมดแบบกลุ่มค่อนข้างมากกว่าการสแกนไฟล์ทั้งหมดที่เปิด ลดการสอดแทรกหากมีซอฟต์แวร์แอนติมัลแวร์อื่นยังทำงานบนคอมพิวเตอร์ตามความต้องการ.

มัลแวร์ไบต์มีให้บริการทั้งแบบฟรี และแบบชำระเงินพรีเมียม แบบฟรีสามารถเรียกใช้ด้วยมือโดยผู้ใช้เมื่อต้องการ ในขณะที่แบบที่ต้องจ่ายสามารถดำเนินการสแกนตามกำหนดเวลา, สแกนไฟล์โดยอัตโนมัติเมื่อเปิด, บล็อกเลขที่อยู่ไอพีของเว็บไซต์ที่เป็นอันตราย และสแกนเฉพาะบริการ, โปรแกรม และโปรแกรมขับอุปกรณ์ที่ใช้งานอยู่ในปัจจุบันเหล่านั้น

เมื่อวันที่ 8 ธันวาคม ค.ศ. 2016 มัลแวร์ไบต์อิงค์ได้เปิดตัวเวอร์ชัน 3.0 สู่สาธารณชนทั่วไป ซึ่งรวมถึงการป้องกันมัลแวร์, มัลแวร์เรียกค่าไถ่, เอกซ์ปลอยต์ และเว็บไซต์ที่เป็นอันตราย

## การตอบรับ

* เพรสตัน แกรลลา จากนิตยสาร*พีซีเวิลด์* เขียนว่า "การใช้มัลแวร์ไบต์ แอนติ-มัลแวร์ นั้นเป็นเรื่องง่าย"

## ดูเพิ่ม

* รายชื่อไวรัสคอมพิวเตอร์

## อ้างอิง

## แหล่งข้อมูลอื่น

* เว็บไซต์ทางการ
* มัลแวร์ไบต์ ที่เฟซบุ๊ก
* มัลแวร์ไบต์ ที่เอกซ์ (ทวิตเตอร์)
* มัลแวร์ไบต์ ที่อินสตาแกรม
# มวลโมเลกุล

**มวลโมเลกุล** (อังกฤษ: *molecular mass*) คือ มวลของสารนั้น 1 โมล โดยมวลโมเลกุลหาได้จากการเอามวลอะตอมของธาตุทั้งหมดในสูตรโมเลกุลนั้นมารวมกัน

คำนี้ต่างจากน้ำหนักสูตร (Formula weight) ในกรณีที่สูตรของสารนั้นไม่ใช่สูตรโมเลกุล เช่น สารประกอบไอออนิก สารที่มีโครงสร้างผลึกร่างตาข่าย สารที่มีพันธะโลหะ หรือ พอลิเมอร์ ที่จะใช้สูตรอย่างง่ายแทนสูตรโมเลกุล

และในกรณีที่ โมเลกุล อยู่ในรูป High polymer หรือมีการต่อพันธะเป็นพอลิเมอร์มาก จะมีการแสดงมวลโมเลกุลในรูปค่าเฉลี่ย เนื่องจากแต่ละโมเลกุลมี น้ำหนักไม่เท่ากัน
# แว่นขยาย

ภาพขยายของสแตมป์ผ่านแว่นขยาย
แว่นขยายทำจากพลาสติก
เลนส์พลาสติกที่ใช้ในการขยายภาพหน้าจอโทรทัศน์
**แว่นขยาย** เป็นกระจกที่ทำจากเลนส์นูน ใช้ในการขยายภาพวัตถุ เลนส์มักจะใส่อยู่ในกรอบพร้อมด้ามจับ

แว่นขยายยังเป็นสัญลักษณ์ของนักสืบในนวนิยาย โดยเฉพาะเชอร์ล็อก โฮมส์

## ประวัติ

อุปกรณ์ขยายภาพวัตถุที่ปรากฏหลักฐานและเก่าแก่ที่สุดคือเลนส์ของอริสโตฟานเนสในปี 424 ก่อนคริสต์ศักราช มีลักษณะเป็นทรงกลมแก้วที่บรรจุน้ำ เซเนกาถึงกับกล่าวถึงอุปกรณ์ชิ้นนี้ว่าสามารถใช้อ่านตัวอักษรไม่ว่าจะเล็กหรือมัวแค่ไหนก็ตามได้ โรเจอร์ เบคอนได้กล่าวถึงคุณสมบัติของแว่นขยายช่วงคริสต์ศตวรรษที่ 13 ในประเทศอังกฤษ และแว่นตาก็ได้ประดิษฐ์ขึ้นช่วงคริสต์ศตวรรษที่ 13 เช่นเดียวกัน ในประเทศอิตาลี

## อ้างอิง
# เขม่าดำ

**เขม่าดำ** (อังกฤษ: *carbon black*) เป็นสสารเกิดจากการเผาไหม้อย่างไม่สมบูรณ์ซึ่งผลิตภัณฑ์ปิโตรเลียม เป็นต้นว่า น้ำมันดินที่เกิดจากการแตกโมเลกุลด้วยสารเร่งปฏิกิริยา น้ำมันถ่านหิน น้ำมันดินจากการแตกโมเลกุลของเอทิลีน และน้ำมันพืช โดยจัดเป็นเขม่าไร้รูปร่างรูปแบบหนึ่ง

## อ้างอิง
# ทุนนิยม

"พีระมิดระบบทุนนิยม" ถูกตีพิมพ์ลงหนังสือพิมพ์ในปี ค.ศ. 1911 แสดงชนชั้นปกครองอยู่สูงสุด รองลงมาคือพระ ทหาร ผู้ประกอบการนายทุน และเกษตรกรอยู่ต่ำที่สุด **ทุนนิยม** (อังกฤษ: *capitalism*) เป็นระบบเศรษฐกิจซึ่งเจ้าของเอกชนเป็นผู้ควบคุมการค้า อุตสาหกรรมและวิถีการผลิต โดยมีเป้าหมายเพื่อทำกำไรในเศรษฐกิจแบบตลาด คุณลักษณะสำคัญของทุนนิยม ได้แก่ การสะสมทุน ตลาดแข่งขันและค่าจ้างแรงงาน ในเศรษฐกิจแบบทุนนิยม โดยทั่วไปภาคีในปฏิสัมพันธ์กำหนดราคาที่มีการแลกเปลี่ยนสินทรัพย์ สินค้าและบริการ

ระดับการแข่งขัน บทบาทการแทรกแซงและจัดระเบียบ ตลอดจนขอบเขตของหน่วยงานธุรกิจที่รัฐเป็นเจ้าของแตกต่างกันไปตามทุนนิยมแต่ละแบบ นักเศรษฐศาสตร์ นักเศรษฐศาสตร์การเมือง และนักประวัติศาสตร์ได้ยึดมุมมองการวิเคราะห์ทุนนิยมแตกต่างกันและยอมรับทุนนิยมหลายแบบในทางปฏิบัติ แบบของทุนนิยมรวมถึงทุนนิยมปล่อยให้ทำไป ทุนนิยมแบบสวัสดิการและทุนนิยมโดยรัฐ โดยแต่ละแบบเน้นระดับการพึ่งพาตลาด หน่วยงานธุรกิจที่รัฐเป็นเจ้าของและการรวมนโยบายทางสังคมแตกต่างกัน การที่แต่ละตลาดมีความเป็นอิสระมากเพียงไร ตลอดจนกฎนิยามกรรมสิทธิ์ส่วนบุคคลมีขอบเขตเป็นอย่างไรนั้นเป็นเรื่องของการเมืองและนโยบาย หลายรัฐใช้ระบบที่เรียกว่า เศรษฐกิจแบบผสมทุนนิยม ซึ่งหมายความถึงการผสมระหว่างส่วนที่มีการวางแผนจากส่วนกลางและขับเคลื่อนโดยตลาด

ทุนนิยมมีอยู่ภายใต้ระบอบการปกครองหลายระบอบ ในหลายเวลา สถานที่ และวัฒนธรรม หลังระบบฟิวดัลเสื่อมลง ทุนนิยมได้กลายมาเป็นระบบเศรษฐกิจหลักในโลกตะวันตก ต่อมา ในคริสต์ศตวรรษที่ 20 ทุนนิยมได้เอาชนะการท้าทายจากเศรษฐกิจที่มีการวางแผนจากส่วนกลางและปัจจุบันเป็นระบบเด่นทั่วโลก โดยมีเศรษฐกิจแบบผสมเป็นรูปแบบหลักในประเทศอุตสาหกรรมตะวันตก

มุมมองทางเศรษฐกิจต่าง ๆ เน้นส่วนหนึ่งที่เฉพาะของทุนนิยมในนิยามที่ให้ความสำคัญ นักเศรษฐศาสตร์ปล่อยให้ทำไปและเสรีนิยมเน้นระดับซึ่งรัฐบาลไม่ควบคุมตลาดและความสำคัญของกรรมสิทธิ์ในทรัพย์สิน นักเศรษฐศาสตร์แบบคลาสสิกใหม่และนักมหเศรษฐศาสตร์แบบเคนส์เน้นความจำเป็นที่ต้องมีการกำกับของรัฐบาลเพื่อป้องกันการผูกขาดและเพื่อลดผลกระทบของวัฏจักรรุ่งเรืองและตกต่ำ (boom and bust) นักเศรษฐศาสตร์แบบมากซ์เน้นบทบาทของการสะสมทุน การแสวงหาประโยชน์และค่าจ้างแรงงาน นักเศรษฐศาสตร์การเมืองส่วนใหญ่เน้นกรรมสิทธิ์ส่วนบุคคลเช่นกัน นอกเหนือไปจากความสัมพันธ์ของอำนาจ ค่าจ้างแรงงาน ชนชั้นและเอกลักษณ์ของทุนนิยมในฐานะการสร้างประวัติศาสตร์

## ประวัติ

ทฤษฎีเกี่ยวกับทุนนิยมถูกพัฒนาขึ้นในยุคคริสต์ศตวรรษที่ 18, 19 และ 20 ในสภาพแวดล้อมต่างๆ ยกตัวอย่างเช่น การปฏิวัติอุตสาหกรรมและลัทธิจักรวรรดินิยมของยุโรป (เช่น แอดัม สมิท, ริคาร์โด, มาร์กซ), ภาวะเศรษฐกิจตกต่ำครั้งใหญ่ หรือ The Great Depression (เช่น เคนส์), และสงครามเย็น (เช่น ฮาเย็ค, ฟรีดแมน) นักทฤษฎีเหล่านี้กล่าวว่าทุนนิยมคือระบบที่ให้คุณค่ากับการที่ราคาถูกตัดสินในตลาดเสรี นั่นคือโดยการค้าที่เป็นผลมาจากการตกลงด้วยความสมัครใจของผู้ซื้อและผู้ขาย ความคิดเชิงตลาด จิตวิญญาณของผู้ประกอบการ และความเข้าใจเกี่ยวกับทรัพย์สินและสัญญาที่ชัดเจนและบังคับได้ตามกฎหมาย ทฤษฎีเหล่านี้โดยทั่วไปจะพยายามอธิบายว่า ทำไมทุนนิยมระหว่างช่วงคริสต์ศตวรรษที่ 16 ถึง 19 ที่สำคัญเช่น สิทธิของบุคคลหรือกลุ่มบุคคลที่จะสามารถทำการได้แบบ "นิติบุคคล" (หรือบรรษัท) ในการซื้อและขายสินทรัพย์ และที่ดิน, แรงงาน, เงินตรา ในตลาดเสรี (ดู การค้า), และสามารถวางใจได้ว่ารัฐจะสามารถบังคับให้เกิดการเคารพสิทธิทรัพย์สินส่วนบุคคล แทนที่จะต้องพึ่งการคุ้มครองแบบศักดินา

## อ้างอิง
# บริษัทกระจายเสียงและแพร่ภาพมุนฮวา

บริษัทกระจายเสียง
 และแพร่ภาพมุนฮวา|  |
| ประเทศ |  เกาหลีใต้ |
| คำขวัญ | *มิตรที่ดี, MBC* |
| ความเป็นเจ้าของ |
| เจ้าของ | มูลนิธิแพร่ภาพวัฒนธรรม (70%) มูลนิธิเพื่อทุนการศึกษาจุงชู (30%) |
| บุคลากรหลัก | คิมแจชอล, ประธานบริหาร |
| ประวัติ |
| เริ่มออกอากาศ | 2 ธันวาคม 1961 (วิทยุ) 8 สิงหาคม 1969 (โทรทัศน์) 2001 (ดิจิตัล) 2005 (DMB) |
| ลิงก์ |
| เว็บไซต์ | www.imbc.com |
| ออกอากาศ |
|  |

|  |
| --- |
| **ชื่อเกาหลี** |
| ฮันกึล | 문화방송주식회사 |
| ฮันจา | 文化放送株式會社 |
| อาร์อาร์ | *Munhwa Bangsong Jushikhoesa* |
| เอ็มอาร์ | *Munhwa Pangsong Chushikhoesa* |

**บริษัทกระจายเสียงและแพร่ภาพมุนฮวา** (อังกฤษ: Munhwa Broadcasting Corporation ย่อ: MBC ) (ฮันกึล  : 문화방송주식회사 , Munhwa Bangsong Jushikhoesa ) เป็นหนึ่งในสี่สถานีโทรทัศน์เครือข่ายที่ใหญ่ที่สุดในเกาหลีใต้และเป็นเครือข่ายที่เก่าแก่ที่สุดในบรรดาเครือข่ายการออกอากาศในเชิงพานิชย์ในเกาหลีใต้ มุนฮวา (문화) เป็นภาษาเกาหลีที่แปลว่า *วัฒนธรรม*

ก่อตั้งเมื่อวันที่ 2 ธันวาคม 1961, MBC เป็นสถานีวิทยุโทรทัศน์ภาคพื้นดินเกาหลีซึ่งมีเครือข่ายทั่วประเทศ 17 สถานีทั่วภูมิภาค แม้ว่ามันจะดำเนินการในการสื่อโฆษณาทางช่อง MBC เป็นองค์การกระจายเสียงสาธารณะ เป็นผู้ถือหุ้นใหญ่ที่สุด คือ มูลนิธิองค์กรกระจายเสียงสาธารณะวัฒนธรรม วันนี้ก็ คือกลุ่มประเภท มัลติมีเดีย ที่มีช่องโทรทัศน์ภาคพื้นดิน 1 ช่อง ช่องวิทยุ 3 ช่องเคเบิล 5 ช่องดาวเทียมและ DMB 4 ช่อง

MBC มีสำนักงานใหญ่ใน DMC (Digital Media City), Mapo-gu กรุงโซล และมีสถานที่ที่ใหญ่ที่สุดผลิตออกอากาศในเกาหลี รวมถึง Korea including digital production center สถานที่การจัดการแสดงสด ภายในและภายนอกอาคารอยู่ใน Yongin Daejanggeum Park

## ช่อง MBC

*See also in Korean Wikipedia: Munhwa Broadcasting Corporation Television*
* โทรทัศน์ดิจิทัลภาคพื้นดิน 1 ช่อง (MBC-TV channel 11)
* วิทยุ 3 สถานี :

| ชื่อสากล | ความถี่ | พลังการส่งสัญญาณ (kW) |
| --- | --- | --- |
| HLKV-AM | 900 kHz AM 95.9 MHz FM | 50 kW(AM) 10 kW(FM) |
| MBC FM4U | 91.9 MHz FM | 10 kW |
| Channel M | CH 12A DAB | 2 kW |

* เคเบิล 5 ช่อง ((ละคร ,เกมโชว์ ,กีฬา ,รายการทั่วไป และ สารคดี)
* ดาวเทียม 5 ช่อง (ละคร ,เกมโชว์ ,กีฬา ,รายการทั่วไป และ สารคดี)
* DMB ภาคพื้นดิน 3 ช่อง (โทรทัศน์ ,วิทยุ ,ข้อมูล)
* DMB ดาวเทียม 2 ช่อง (ละคร ,กีฬา)
# 8 เทพอสูรมังกรฟ้า (ละครโทรทัศน์ พ.ศ. 2546)

| *8 เทพอสูรมังกรฟ้า* |
| --- |
| ประเภท | บันเทิงคดีกำลังภายใน |
| เขียนโดย | กิมย้ง (แบบดั้งเดิม) เฉิน ยี่สิง ดาย หมิงหยู ซุน เดา ไบ ยี่คง |
| กำกับโดย | หยู หมิน กู กัวหลิง เจ้า เสี่ยวเหวิน |
| แสดงนำ | ฮู จุน หลิน จื้ออิ่ง กัว ฮู หลิว เทา หลิว อี้เฟย์ เฉิน เฮา |
| ผู้ประพันธ์เพลงประกอบ | เจ้า จี้ผิง |
| เพลงปิด | *Kuanshu* (宽恕） ขับร้องโดย เฟย์ หว่อง |
| ประเทศต้นกำเนิด | จีน |
| ภาษาต้นฉบับ | แมนดาริน |
| จำนวนตอน | 40 |
| การผลิต |
| ควบคุมการผลิต | จาง จี้จง เจ้า หลี่ หวัง เผงจู่ เหยา เสี่ยวดง จื้อ เฉินซี กัว กง |
| สถานที่ถ่ายทำ | Demi-Gods and Semi-Devils film city, มณฑลยูนนาน, จีน |
| ระยะเวลา | 50 นาที |
| การเผยแพร่ต้นฉบับ |
| ช่อง | CCTV |

**8 เทพอสูรมังกรฟ้า** (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2546 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย หู จฺวิน, หลิว อี้เฟย์, หลิน จื้ออิ่ง ออกอากาศทางช่อง CCTV ในจีน

## เนื้อเรื่องย่อ

เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

## นักแสดง

* ฮู จุน รับบท เฉียนฟง
* หลิว อี้เฟย์ รับบท หวัง ยู่หยวน
* หลิน จื้ออิ่ง รับบท ต้วนอี้
* ซุน เจียวหลง รับบท จักรพรรดิจินไท่จู่

## เรตติ้ง

ในจีน ทำเรตติ้งเฉลี่ยได้ 1.17 จุด

## แหล่งข้อมูลอื่น

* 8 เทพอสูรมังกรฟ้า ที่อินเทอร์เน็ตมูวีเดตาเบส
* (ในภาษาจีน) *Demi-Gods and Semi-Devils* on Sina.com
# ยอดขุนศึกวีรบุรุษตระกูลหยาง

| *ยอดขุนศึกวีรบุรุษตระกูลหยาง* |
| --- |
| ปกดีวีดี |
| ประเภท | บันเทิงคดีอิงประวัติศาสตร์ |
| เขียนโดย | * Zhu Li
* Ren Sha
* Ruan Xiaona
 |
| กำกับโดย | * Leung Tak-wah
* Liu Feng
* Wang Ming
 |
| แสดงนำ | * ซู โหย่วเผิง
* แช ริม
* จ้าว หย่าจือ
* ตี้หลุง
* Kou Zhenhai
* Hu Jing
* Yan Kun
* หวัง เยี่ยน
* Bao Jianfeng
 |
| เพลงเปิด | "Sunset on Golden Beach" (日落金沙滩) ร้องโดย Zhou Xiao'ou |
| เพลงปิด | "Dull Ache" (隐隐作痛) ร้องโดย Sun Yue |
| ผู้ประพันธ์เพลง | Xiao Zhe |
| ประเทศต้นกำเนิด | จีน |
| ภาษาต้นฉบับ | จีนกลาง |
| จำนวนตอน | 33 ตอน / 36 ตอน (เฉพาะในประเทศจีน) |
| การผลิต |
| ควบคุมการผลิต | * Li Mi
* Hao Hsiao-tsu
 |
| ระยะเวลา | 45 นาที |
| บริษัทผู้ผลิต | * Beijing Tianzhong Yinghua Media Co.
* Zhejiang Huaxin Film & Television Co.
 |
| การเผยแพร่ต้นฉบับ |
| ออกอากาศ | ค.ศ. 2004 (2004) |

**ยอดขุนศึกวีรบุรุษตระกูลหยาง** หรือ **วีรบุรุษตระกูลหยาง** (อังกฤษ: *Warriors of The Yang Clan*) เป็นละครโทรทัศน์ที่ออกฉายในปี พ.ศ. 2547 ผลิตโดย ซีทีวี ของจีน ร่วมมือกับผู้ผลิตจากสามชาติ โดยใช้ทั้งแสดงทั้งชาวจีน ไต้หวัน ฮ่องกง และเกาหลี โดยมีโครงเรื่องจากขุนศึกตระกูลหยาง

ในประเทศไทยออกอากาศทางช่อง 3 ในวันจันทร์-ศุกร์ เวลา 02.30-04.00น. ตั้งแต่วันที่ 4 กันยายน ถึง 20 ตุลาคม พ.ศ. 2551

## เรื่องย่อ

หยางเย่ แม่ทัพของ เป่ยฮั่น ซึ่งถูกใส่ร้ายเขาจึงพาภรรยาและลูกทั้ง 7 คนมาสวามิภักดิ์ต่อ จักรพรรดิซ่งไท่จง แห่ง ราชวงศ์ซ่งเหนือ และเนื่องจากการป้องกันการรุกรานของ ต้าเหลียว อย่างแข็งขันของ หยางเย่ ซ่งไท่จู่จึงแต่งตั้งหยางเย่เป็นแม่ทัพใหญ่ฝ่ายขวา

ด้วยความจงรักภักดีต่อชาติบ้านเมืองเขาจึงอบรมสั่งสอนและปลูกฝังจิตสำนึกความกล้าหาญ ความยุติธรรมและความรักชาติให้กับบุตรชายทั้ง 7 ของเขาแต่เพราะความซื่อสัตย์ ความจงรักภักดีและความยุติธรรมของหยางเย่นี้เองทำให้ พานเหรินเหม่ย อัครมหาเสนาบดีผู้มักใหญ่ใฝ่สูงในอำนาจ ไม่พอใจทำให้ทั้งสองตระกูลกลายเป็นศัตรูกันในที่สุดแต่ หยางซื่อหลาง บุตรชายคนที่ 4 ของหยางเย่ได้หลงรัก พานอี่เยียน บุตรสาวของอัครเสนาพาน

ส่วน พานเป้า บุตรชายคนโตของท่านอัครเสนาซึ่งชอบก่อกวนและรังแกชาวบ้านได้เกิดหลงรัก ฉูฉู่ สาวใช้ในบ้านตระกูลหยางแต่ หยางซีหลาง บุตรชายคนสุดท้องของตระกูลหยางนั้นก็แอบหลงรักฉูฉู่ด้วยเช่นกัน แต่ในขณะที่ทั้งสองรักกัน พานเป้า ได้ลอบทำร้าย หยางชีหลาง ด้วยยาพิษ ทำให้ฉูฉู่ ซึ่งรัก หยางชีหลาง ต้องยอมพลีกายให้ พานเป้า เพื่อที่จะให้ได้มาซึ่งยาถอนพิษ

## อ้างอิง

## แหล่งข้อมูลอื่น

* (ในภาษาจีน) เว็บไซต์ทางการ
* *ยอดขุนศึกวีรบุรุษตระกูลหยาง* ที่อินเทอร์เน็ตมูวีเดตาเบส